جدہ: سعودی وزارت حج وعمرہ پارینے کہ چنک سن بندغ آک عمرہ کن تنیا سعودی عرب آ بننگ کیرہ ولے اوفتا وئی 18 سال آن کم مف، سعودی اخبار نا رداٹ وزارت حج وعمرہ نا کنڈآن جاری بیان اٹی پاننگانے کہ غٹ عمرہ کمپنی و ادارہ غاتے پارینن کہ او پوسکن آ عمرہ سیزن اٹی پیشن نا مملکت آتیان بروک آ عمرہ زائر آتا بابت مقررہ قاعدہ و ضابطہ نا پابندی ءِ برجاتخر۔ وزارت پارے کہ پیشن نا ملک آتیان بروک آعمرہ زائرآتا وئی 18 سال آن کم مف۔ وزارت پارے کہ عمرہ کمپنی و ادارہ غاک پیشن نا زائر آتیکن عمرہ پیکج نا دنگ اٹ درکار آسراتی تا بست وبند ءِ کیر۔ عمرہ ویزہ نا جاری کننگ کن اندرون مملکت ٹرانسپورٹ، انشورنس و بنداوی خذمت نا بکنگ المی ءِ۔ عمرہ پیکج نا دورانیہ اندرون مملکت عمرہ زائر آتا اڈکننگ نا حقی مد انا رداٹ مرے۔ مملکت اٹ پترینگ انگ نا تاریخ آن 90 دے اسکان اڈ کننگ مریک۔ عمرہ سیزن نا ایسر نا بابت انتہائی حد 29 ذی قعدہ 1445ھ مریک۔
(اے پی پی)
